12.2.2014 Jurnalul Oficial al Uniunii Europene L 41/13 DECIZII DECIZIA 2014/75/PESC A CONSILIULUI din 10 februarie 2014 privind Institutul pentru Studii de Securitate al Uniunii Europene CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 şi articolul 31 alineatul (1), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 20 iulie 2001, Consiliul a adoptat Acţiunea comună 2001/554[PESC (1). (2) Institutul pentru Studii de Securitate al Uniunii Europene (denumit în continuare „institutul”) ar trebui să asiste Uniunea Europeană şi statele sale membre în punerea în aplicare a politicii externe și de securitate comune (PESC), inclusiv a politicii de securitate și apărare comună (PSAC), precum și a altor acţiuni externe ale Uniunii, sub supravegherea politică a Consiliului şi îndrumarea operațională a Înaltului Reprezentant al Uniunii pentru afaceri externe și politica de securitate (denumit în continuare „Înaltul Reprezentant”). (3) Institutul ar trebui să aibă personalitate juridică și să lucreze într-o independență profesională totală, fără a aduce atingere responsabilităților Consiliului şi ale Înaltului Reprezentant. ( La 20 septembrie 2011, în temeiul articolului 19 din Acţiunea comună 2001/554/PESC, Înaltul Reprezentant a prezentat Consiliului un raport privind examinarea funcţionării institutului. Comitetul politic și de securitate (COPS) a luat act de raportul respectiv şi, la 1 februarie 2012, a recomandat Consiliului să modifice Acţiunea comună 2001/554/CFSP. (5)  Din motive de daritate juridică, este oportună consolidarea modificărilor anterioare și a schimbărilor propuse în continuare într-o singură decizie nouă și abrogarea Acţiunii comune 2001/554/PESC, () Acţiunea comună 2001/554/PESC a Consiliului din 20 iulie 2001 privind înființarea Institutului pentru Studii de Securitate al Uniunii Europene (JO L 200, 25.7.2001, p. 1). ADOPTĂ PREZENTA DECIZIE: Articolul 1 Continuitate și amplasare (1) Institutul pentru Studii de Securitate al Uniunii Europene instituit prin Acţiunea comună 2001/554/PESC (denumit în continuare „institutul”) își continuă activitatea în conformitate cu prezenta decizie. (2) Toate drepturile şi obligațiile existente, precum şi toate normele adoptate în cadrul Acţiunii comune 2001/554/PESC rămân neschimbate. În mod special, toate contractele de muncă existente rămân valabile și toate drepturile care decurg din acestea rămân în vigoare. (3) Sediul institutului se află la Paris. Pentru facilitarea orga- nizării de activități la Bruxelles, institutul are un birou de legătură la Bruxelles. Organizarea institutului este flexibilă, cu acordarea unei atenţii speciale calității și eficienţei, inclusiv în ceea ce priveşte încadrarea personalului. Articolul 2 Misiune și atribuții (1) În strânsă colaborare cu statele membre, institutul contribuie la dezvoltarea gândirii strategice a UE în domeniul politicii externe şi de securitate comune (PESC) şi al politicii de securitate şi apărare comună (PSAC) ale Uniunii, inclusiv prevenirea conflictelor şi consolidarea păciiprecum și în domeniul acţiunii externe a Uniunii, în vederea consolidării capacității UE de analiză, prevedere și creare de rețele în acțiunea externă. (2) Activitățile institutului se concentrează asupra realizării de analize, informări, difuzări şi dezbateri axate pe politici, asupra organizării de evenimente și ateliere destinate creării de reţele și asupra colectării de documentație relevantă pentru funcţionari și experți ai Uniunii şi ai statelor membre. (3) De asemenea, institutul promovează contacte cu mediul academic, grupuri de reflecție şi actori relevanți ai societății civile de pe întregul continent european, din comunitatea atlantică şi internațională în sens larg, acționând ca interfață între instituțiile Uniunii și lumea experților externi, inclusiv actori din domeniul securității.